Een vas ná vrou 'moedswillig' geskiet is | Maroela Media
Een vas ná vrou 'moedswillig' geskiet is
'n Man is in hegtenis geneem nadat 'n vroulike kontrakteurwerker van die program vir uitgebreide openbare werke (UOWP), 'n regeringsinisiatief, Donderdag in Northcliff in Johannesburg geskiet is.
Nonhlanhla Sifumba, burgemeesterskomiteelid vir gemeenskapsontwikkeling, het dié nuus bevestig.
Volgens Sifumba was die vrou deel van 'n groep van meer as 40 werkers wat aan 'n projek gewerk het toe die voorval gebeur het.
Hy sê die Suid-Afrikaanse polisiediens, die polisie se honde-eenheid en die Johannesburgse metropolisie het vinnig opgetree nadat 'n ooggetuie die verdagte in dieselfde omgewing opgemerk het. Hy is kort daarna in hegtenis geneem.
Sifumba kon nie bevestig wat die motief agter die skietery was of watter gebeure die voorval voorafgegaan het nie.
Hy het dié voorval, wat hy as moedswillig bestempel het, ten sterkste veroordeel. "Ons is woedend dat een van ons vroulike UOWP-kontrakteurwerkers aangeval is terwyl broodnodige dienste in die gemeenskap gelewer is," het hy gesê. "Dit is 'n sinnelose en lafhartige daad wat gepleeg is deur mense wat nie ons stad skoon en vooruitstrewend wil sien nie. Dit is jammer dat misdadigers hulself skuldig maak aan sulke dade soos om werkers aan te val wat 'n diens verrig."
Sifumba sê die polisie sal verseker dat die skuldige aan die pen ry. "Ons kan nie toelaat dat hardwerkende inwoners van die stad sommer so geskiet word nie."
'n Ander vroulike UOWP-werknemer is op 22 Februarie ook in 'n soortgelyke voorval geskiet.
UOWP is 'n regeringsinisiatief wat werksgeleenthede skep.
Mabuza: 'Teken politieke gevangenes se geskiedenis op'
Familie 'vrees' ná 72-jarige se raaiselagtige verdwyning
Net so sinneloos en lafhartig soos die moorde op KINDERS en op plaasboer, hulle vrouens en hulle kinders ..en kleinkinders … WAAR IS JULLE SIMPATIE??
waar is die skok, woede en verontwaardiging waar dit plaasaanvalle, brandstigting, grondgryping, swart haatspraak, verkragting en verwerping van pasgebore babatjie (onder andere) aangaan?